
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 216 

6 Μαρτίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αμοιβή εμπειρογνώμονα. 1 

Τροποποίηση της αριθμ. 1128551/2052/Α0006/ 
11.12.97 απόφασης του Υπουργού Οικονομικών 
περί Σύστασης συγκρότησης και ορισμού μελών Ο¬ 
μάδας Εργασίας γιατη μελέτητου θέματοςτηςπα- 
ράνομης κατάληψης από ναυτικούς ομίλους των 
θαλασσίων χώρων εκτός ζωνών λιμένων και της δυ¬ 
νατότητας μετατροπής των υπέρ των ομίλων ει¬ 
σφορών, σε τέλη ελλιμενισμού. ως προς τα μέλη 
αυτής και παράταση του χρόνου λειτουργίας της. 2 
Καθορισμός ύψους επιχορηγήσεων της Εθνικής Βι- 

βλιοθή κης της Ελλάδος. 3 

Συγκρότηση εθνικής επιτροπής για την επιλογή των 
καλύτερων σχεδίων προϊόντων εκπαιδευτικού λο¬ 
γισμικού και πολυμέσων στο διαγωνισμό στα πλαί¬ 
σια του «Ευρωπαϊκού έτους κατά του Ρατσισμού 

και της Ξενοφοβίας». 4 

Καθορισμός παρακρατούμενου ποσοστού από ει¬ 
σπράξεις των φορέων ύδρευσης για λογιαριασμό 
των Τοπικών Οργανισμών Εγγείων Βελτιώσεων 


(Τ.Ο.Ε.Β.). 5 

Χορήγηση άδειας ασκήσεως επαγγέλματος Κοινωνι¬ 
κού Αειταυργού στην Γεωργία Μήλα του Νικολάου. 6 
Χορήγηση άδειας ασκήσεως επαγγέλματος Κοινωνι¬ 
κού Λειτουργού οτον Ανδρέα Δαβαλά του Δημη- 

τρίου. 7 

Χορήγηση άδειας ασκήσεως επαγγέλματος Κοινωνι¬ 
κής Λειτουργού στη Χρυσούλα Μάίκαντή του Γε¬ 
ωργίου. 8 

Τροποποίηση απόφασης της υπό ΚΑΦ Ξ. Αγρίνιου πα- 
ρεχομένης εφ' άπαξ αποζημίωσης στους αποχω- 

ρούντες φορ/τάς. 9 

Σύσταση νομικού προσώπου με την επωνυμία «Παιδι¬ 
κός Σταθμός Γ αστούνης». 10 

Χαρακτηρισμός αποδέκτη διάθεσης επεξεργασμένων 
λυμάτων - αποβλήτων ιχθυογεννητικών Σταθμών 

στο Ν. Εύβοιας. 11 

Τροποποίηση και συμπλήρωση του κανονισμού συ- 
στάσεως - λειτουργίας της «ΛΟΓΙΑΣ ΦΙΛΑΔΕΛΦΙΑΣ 
ΚΑΙ ΑΛΛΗΛΕΓΓΎΗΣ» της Ιεράς Μητροπόλεως Γου- 
μενίσσης, Αξιουπόλεως και Πολυκάστρου.. 12 


Διορθώσεις Σφαλμάτων 

Διόρθωση σφάλματος στην 1007982/199/Α0006/ 
20.1.98 απόφαση του Υπουργού Οικονομικών (ΦΕΚ 


56Β730.1.98). 13 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2003211/1047/0022 (1) 


Αμοιβή εμπειρογνώμονα. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Την υπ’ αριθμό 48718/ΔΕΚΟ 1143 της 1.8.1995 από¬ 
φαση των Υπουργών Εθνικής Οικονομίας και Οικονομι¬ 
κών «Κανονισμός αμοιβών, αποζημίωσης μελών και Προ¬ 
έδρου, λοιπών δαπανών και γενικής διαχείρισης πόρων 
της Οικονομικής και Κοινωνικής Επιτροπής». 

2. Το υπ' αριθμμόν 16 άρθρο παράγραφος 2 της ανωτέ¬ 
ρω απόφασης. 

3. Τα πρακτικά της 109ης Συνεδρίασης της 19.12.97, 
της Εκτέλεσης Επιτροπής της Ο.Κ.Ε., για τον καθορισμό 
αμοιβής των εμπειρογνωμόνων. 

4. Το υπ' αριθμόν 3097/8150/21.7.1997 έγγραφο της 
Ο.Κ.Ε. 

5. Την υπ' αριθμό 1107147/1239/0006/4.10.96 ΦΕΚ 
922/96, απόφαση ανάθεσης αρμοδιοτήτων στον Υφυ¬ 
πουργό Οικονομικών Ν. Χριοτοδουλάκη. 

6. Το γεγονός ότιγιατηνπροκαλούμενη δαπάνη ύψους 
200.000 δρχ. υπάρχει πίστωση οτον κωδικό 0414 «αμοι¬ 
βές εμπειρογνωμόνων και ορκωτών ελεγκτών» του προϋ¬ 
πολογισμού της Ο.Κ.Ε. οικονομικού έτους 1997, αποφα¬ 
σίζουμε: 

1. Την έγκριση της αμοιβής του εμπειρογνώμονα Βασι¬ 
λείου Ευμολπίδη, που συνέβαλε στην επεξεργασία της 
Γνώμης της ΟΚΕ σχετικά με το σχέδιο νόμου του Υπουρ¬ 
γείου Μεταφορών και Επικοινωνιών «περί οργάνωσης και 
λειτουργίας των αστικών συγκοινωνιών στην περιοχή Α¬ 
θηνών, Πειραιώς και Περιχώρων». Η αμοιβή ανέρχεται 
στο ποσό των διακοσίων χιλιάδων δραχμών (200.000) 
δρχ- 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Φεβρουάριου 1998 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ- ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ Ν. ΧΡΙΣΤΟΔΟΥΛΑΚΗΣ 

- » - 

Αριθ. 1123995/522/Α0006 (2) 

Τροποποίηση της αριθμ. 1128551/2052/Α0006/ 11.12.97 
απόφασης του Υπουργού Οικονομικών περί Σύστασης 
συγκρότησης και ορισμού μελών Ομάδας Εργασίας 
για τη μελέτη του θέματος της παράνομης κατάληψης 
από ναυτικούς ομίλους των θαλασσίων χώρων εκτός 
ζωνών λιμένων και της δυνατότητας μετατροπής των 
υπέρ των ομίλων εισφορών, σε τέλη ελλιμενισμαύ, ως 
προς τα μέλη αυτής και παράταση του χρόνου λει¬ 
τουργίας της. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 89 και 128του Π.Δ. 284/88 «Οργανισμός 
του Υπουργείου Οικονομικών», (ΦΕΚ 128Α'), όπως τρο¬ 
ποποιήθηκε και ισχύει. 

β) Της παρ. 1 του άρθρου 23 του Ν. 2085/1992 (ΦΕΚ 
170Α) «Ρύθμιση θεμάτων οργάνωσης, λειτουργίας και 
προσωπικού της Δημόσιας Διοίκησης και άλλες διατά¬ 
ξεις». 

γ) Του άρθρου 34του Ν. 1914/90 (ΦΕΚ 178Α'), «Εκσυγ¬ 
χρονισμός και ανάπτυξη του Δημόσιου Τομέα και της κε¬ 
φαλαιαγοράς, φορολογικές ρυθμίσεις και άλλες διατά¬ 
ξεις», σε συνδυασμό με τις διατάξεις του άρθρου 13 του 
Ν. 2346/95 (ΦΕΚ220Α'). 

δ) Των άρθρων 18 και 19του Ν. 2470/97 «Αναμόρφωση 
μισθολογίου προσωπικού της Δημόσιας Διοίκησης και 
άλλες συναφείς διατάξεις» (ΦΕΚ 40Α'). 

ε) Της παρ. 18 του άρθρου 18 του Ν. 2503/97 (ΦΕΚ 
107Α') «Διοίκηση, οργάνωση, στελέχωση της περιφέρει¬ 
ας, ρύθμιση θεμάτων για την τοπική αυτοδιοίκηση και άλ¬ 
λες διατάξεις», 

2. Την αριθμ. 1128551/2052/Α0006/11.12.97 απόφαση 
του Υπουργού Οικονομικών «Σύσταση, συγκρότηση και 
ορισμός μελών ομάδας εργασίας γιατη μελέτη του θέμα¬ 
τος της παράνομης κατάληψης από ναυτικούς ομίλους 
των θαλασσίων χώρων εκτός ζωνών λιμένων και της δυ¬ 
νατότητας μετατροπής των υπέρ των ομίλων των εισφο¬ 
ρών, σε τέλη ελλιμενισμού (ΦΕΚ 1156Β/97). 

3. Το αριθμ. 689/0016/5.2.1998 έγγραφο της Δ,/νσης Εί¬ 
σπραξης Δημοσίων Εσόδων. 

4. Το γεγονός ότι από την παράταση του χρόνου λει¬ 
τουργίας της Ομάδας Εργασίας, προκύπτει πρόσθετη 
δαπάνη συνολικού ποσού 500.000 δρχ. περίπου, σε βά¬ 
ρος του Κρατικού προϋπολογισμού, για αμοιβή των με¬ 
λών της Ομάδας Εργασίας, η οποία θα καταβληθεί από 
τις πιστώσεις του προϋπολογισμού εξόδων του Υπουρ¬ 
γείου Οικονομικών του έτους 1998 (ΚΑΕ 0515, Ε.Φ, 
23110). 

5. Την αριθμ. 1123812/1424/Α0006/14.11.96 απόφασή 
μας (ΦΕΚ 1052Β') όπως αυτή τροποποιήθηκε και συ¬ 
μπληρώθηκε με την αριθ. 1047373/598/Α0006/22.4.97 
(ΦΕΚ 366Β) ομοία, με την οποία μεταβιβάσθηκε στο Γε¬ 


νικό Γραμματέα, στους Γενικούς Διευθυντές κ.λπ., η ε¬ 
ξουσία να υπογράφουν «Με εντολή Υπουργού», αποφα¬ 
σίζουμε: 

Α. Τροποποιούμε την αριθμ. 1128551/2052/Α0006/ 
11.12.97 απόφασή μας (ΦΕΚ 1156Β797) περί σύστασης, 
συγκρότησης και ορισμού μελών της ομάδας εργασίας 
για τη μελέτη του θέματος της παράνομης κατάληψης α¬ 
πό ναυτικούς ομίλους των θαλασσίων χώρων εκτός ζω¬ 
νών λιμένων και της δυνατότητας μετατροπής των υπέρ 
των ομίλων εισφορών, σε τέλη ελλιμενισμού ως προς τα 
μέλη αυτής, καθώς και την παράταση του χρόνου λει¬ 
τουργίας της και ειδικότερα: 

α) Επανακαθορίζουμε τον αριθμό των μελών της ο¬ 
μάδας εργασίας από 6 σε 5, αντικαθιστώντας την Αρ- 
γυρώ Αλεβιζοπούλου, Υπεύθυνη - Συντονίστρια της 
Ομάδας Εργασίας, με α/αΐ της παρ. 8 της παραπάνω 
απόφασης (για τους λόγους που αναφέρονται στο α- 
ριθμ. 689/5.2.98 έγγραφο της Δ. 16) και στη θέση της 
(ως Υπεύθυνη - Συντονίστρια) ορίζουμε την Άννα Α- 
δάμ - Κόλλα μέλος της Ομάδας Εργασίας με α/α 2 της 
παρ. Β της απόφασης αυτής - αποδίδοντας στο ορθό 
το ονοματεπώνυμό της από το λανθασμένο που ανα- 
φέρεται στην παραπάνω απόφαση Άννα Αδάμ - Κάλ¬ 
λια. 

β) Αποδίδουμε στο ορθό στοιχεία μελών της Ομάδας 
Εργασίας, ως εξής: 

«α/α 5 ως προς το επώνυμο του αναπληρωματικού μέ¬ 
λους, από το λανθασμένο Αλφρέδος Κουντούρης, στα 
ορθό Αλφρέδος Κουτούρης». 

«παρ. Γ. ως προς τον βαθμό της Γραμματέως Σοφίας 
Κωνσταντοπούλου, από το λανθασμένο, βαθμού Β, στο 
ορθό βαθμού Γ. 

γ) παρατείνουμε το χρόνο λειτουργίας της παραπάνω 
Ομάδας Εργασίας για ένα (1) μήνα. 

Β. Κατά τα λοιπά ισχύει η αριθμ. 1128551/ 
2052/Α0006/11.12.97 απόφασή μας (ΦΕΚ 1156Β797). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Φεβρουάριου 1998 

Με εντολή Υπουργού 
Ο Γ ενικός Διευθυντής 
ΑΝΑΣΤΑΣΙΟΣ ΚΑΚΚΑΒΟΣ 

- ♦- 

Αριθ. Φ. 1/Α/133/ΙΒ/1606 (3) 

Καθορισμός ύψους επιχορηγήσεων της Εθνικής Βιβλιο¬ 
θήκης της Ελλάδος. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

Ι.ΤονΑ.Ν. 814/1943«Περί Οργανισμού Εθνικής Βιβλιο¬ 
θήκης». 

2. Τον Α.Ν. 585/68 και Ν 1438/1944 (ΦΕΚ 109Α' 1944). 

3. Τον Ν. 1558/85 «Κυβέρνηση και Κυβερνητικά Όργνα». 

4. Τις πιστώσεις που είναι γραμμένες στον π ρο ϋπολογι- 
σμότου ΥΠΕΠΘ έτους 1998 για επιχορηγήσεις της Ε.Β.Ε 
και 

5. Το αριθ. Δ.Ο.Α./Φ. 03/37/Φ. 102/10.12.1993 έγγραφο 
του Υπουργείου Προεδρίας. 

6. Το γεγονός ότι με την παρούσα απόφαση πρακαλεί- 
ται δαπάνη σε βάρος του Κρατικού Προϋπολογισμού ύ- 

ψους 125.000.000 δρχ. στον ΚΑΕ 2441 του Ε.Φ. 19-120, 
αποφασίζουμε: 

Εγκρίνουμε την επιχορήγηση της Εθνικής Βιβλιοθήκης 
κατά το οικονομικό έτος 1998 μετοποσότων 125.000.000 
δρχ. κατ' ανώτατο όριο. 

Η δαπάνη αυτή θα βαρύνει την πίστωση του Κ.Α.Ε, 2441 
Ε.Φ 19-120-του προϋπολογισμού εξόδων του Υπουργεί¬ 
ου Εθνικής Παιδείας και Θρησκευμάτων οικ. έτους 1998 
και η καταβολή του ποσού στον ανωτέρω επιχορηγούμε¬ 
νο φορέα θα γίνει τμηματικά μέσα στα όρια του εκάστοτε 
καθοριζόμενου με αποφάσεις του Υπουργού Οικονομι¬ 
κών ποσοστού διάθεσης. 

Η κατανομή των πιστώσεων για κάθε νομικό πρόσωπο 
θα γίνει με απόφαση του Υπουργού Εθνικής Παιδείας και 
Θρησκευμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Φεβρουάριου 1998 

οι υπουργοί 

ΥΦΥΠ. ΟΙΚΟΝΟΜΙΚΟΝ ΕΘΝ ΠΑΙΔΕΙΑΣ ΚΑΙ ΘΡΗΣΚΕΥΜΑ!ΟΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ ΑΡΣΕΝΗΣ 

- « - 

Αριθ. ΙΑ/1387 (4) 

Συγκρότηση εθνικής επιτροπής για την επιλογή των κα¬ 
λύτερων σχεδίων προϊόντων εκπαιδευτικού λογισμι¬ 
κού και πολυμέσων στο διαγωνισμό στα πλαίσια του 
«Ευρωπαϊκού έτους κατά του Ρατσισμού και της Ξενο¬ 
φοβίας*·. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Του Π.Δ. 147/1976 «Περί Οργανισμού της Κεντρικής 
Υπηρεσίας Υπουργείου Εθνικής Παιδείας και Θρησκευ¬ 
μάτων», όπως συμπληρώθηκε με την αρ. Φ, 
908/Η/7713/28.3.1981/Φ. 168/τ.β" κοινή απόφαση των Υ¬ 
πουργών Συντονισμού, Προεδρίας Κυβερνήσεως και Ε¬ 
θνικής Παιδείας και Θρησκευμάτων «Περί συστάσεως, 
οργανώσεως και λειτουργίας στο Υπουργείο Παιδείας 
Δ/νσεως Ευρωπαϊκών Κοινοτήτων», όπως συμπληράιθη- 
κε με την αριθμ. Φ. 908/Η/1606/17.2.95 (ΦΕΚ 
112/τ. Β720.2.95) κοινή Υπουργική Απόφαση «περί συστά¬ 
σεως ενιαίου διοικητικού τομέα θεμάτων Ε.Ε. και Κ.Π.Σ». 

2. Τις διατάξεις του άρθρου 55 του Ν. 1566/85 (ΦΕΚ 
167-Α), παρ. 4, περί «προσθέτων απασχολήσεων εκπαι¬ 
δευτικών, Ομάδες εργασίας». 

3. Την ανακήρυξη του έτους 1997 από την Ευρωπαϊκή 
Επιτροπή ως «Ευρωπαϊκό Έτος κατά του Ρατσισμού και 
της Ξενοφοβίας». 

4. Την αριθ. ΙΑ/289/12 3.97 απόφαση που αναφέρεται 
στην προκήρυξη εθνικού διαγωνισμού για τη δημιουργία 
των καλύτερων σχεδίων εκπαιδευτικού λογισμικού η ο¬ 
ποία επισυνάπτεται, αποφασίζουμε: 

Συγκροτούμε επιτροπή διοικητικών υπαλλήλων και ε¬ 
μπειρογνωμόνων η οποία θα έχει ως έργο την αξιολόγη¬ 
ση του εθνικού διαγωνισμού για εκπαιδευτικό λογισμικό 
και την επιλογή των τριών καλύτερων σχεδίων η οποία θα 
απαρτίζεται από τους εξής: 

1. Καλομοίρα Πετρίτη, Διευθύντρια Ε.Ε., ως Πρόεδρος 

2. Χριστόδουλος Χαμσάς, Αναπληρωτής Καθηγητής. 
Πολυτεχνικής Σχολής Πανεπιστημίου Θράκης 


3. Βασίλειος Κόμης, Εκπαιδευτικός ΠΕΙ9 Β/θμιας Εκ¬ 
παίδευσης, του 9ου Γυμνασίου Ηρακλείου. 

4. Δέσποινα Ανδρίτσου, Τμηματάρχης Τμ. Α', Δ/νσης 
Ε.Ε, 

5. Ρωξάνη Ελευθεριάδου, Τμηματάρχης Τμ. Β'. Δ/νσης 
Ε.Ε 

Γ ραμματέας 

Στυλιανός Χατζηθεοδωρίδης, Εκπαιδευτικός ΠΕ04 
Β/θμιας Εκπαίδευσης, Τμήμα Α', Διεύθυνσης Ε.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Νοεμβρίου 1997 

Με εντολή Υπουργού 
Ο Γενικός Γραμμστέας 
ΑΓΓΕΛΟΣ ΖΗΣΙΜΟΠΟΥΛΟΣ 

-♦- 

Αριθ. 306307 (5) 

Καθορισμός παρακραταύμενου ποσοστού από εισπρά¬ 
ξεις των φορέων ύδρευσης για λογιαριασμό των Το¬ 
πικών Οργανισμών Εγγείων Βελτιώσεων (Τ.Ο.Ε.Β.), 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Της περιπτ. α της παρ. 6 του άρθρου 61 του ν. 
2538/1997 «Τροποποίηση της κείμενης νομοθεσίας για τα 
γεωργικά και κτηνιατρικά φάρμακα, ρύθμιση χρεών συνε¬ 
ταιριστικών οργανώσεων και άλλες διατάξεις» (Α 242). 

β) Του άρθρου 29Ατου ν. 1558/1985 «Κυβέρνηση και κυ¬ 
βερνητικά όργανα» (Α 137), όπως τα άρθρο 29Α προστέ¬ 
θηκε με το άρθρο 27 του ν. 2081/1992 «Ρύθμιση του θε- 
σμαύτων Επιμελητηρίων, τροποποίηση διατάξεωντουΝ. 
1712/1987 για τον εκσυγχρονισμό των επαγγελματικών 
οργανώσεων των εμιπόρων, βιοτεχνών και λοιπών επαγ- 
γελματιών και άλλες διατάξεις» (Α 154) και τροποποιήθη¬ 
κε με το άρθρο 1 του ν. 2469/1997 «Περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις» (Α 38). 

2. Την ΔΙΔΚ/Φ. 1/20199/5.9.97 απόφαση του Πρωθυ¬ 

πουργού και του Υπουργού Εσωτερικών, Δημόσιας Διοί¬ 
κησης και Αποκέντρωσης «Ανάθεση αρμοδιοτήτων Υ¬ 
πουργού Εσωτερικών, Δημόσιας Διοίκηοης και Αποκέ¬ 
ντρωσης» (Β 801), όπως τροποποιήθηκε με την ΔΙΔΚ/Φ. 
1/23470/20.10.1997 κοινή απόφαση του Πρωθυπουργού 
και του Υπουργού Εσωτερικών, Δημόσιας Διοίκησης και 
Αποκέντρωσης «Τροποποίηση της 

ΔΙΔΚ/Φ. 1/20199/5.9.97 (ΦΕΚΒ801) κοινήςαπόφασηςτου 
Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης «ανάθεση αρμοδιοτή¬ 
των στους Υφυπουργούς Εσωτερικών, Δημόσιας Διοίκη¬ 
σης και Αποκέντρωσης» (Β 924). 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμιε: 

Καθορίζουμε το ποσοστό που θα παρακρατούν οι φο¬ 
ρείς ύδρευσης οι οποίοι εισπράττουν οφειλές για λογα¬ 
ριασμό των Τοπικών Οργανισμών Εγγείων Βελτιώσεων 
(Τ.Ο.Ε.Β.) σε ένατοις εκατό (1%) επί των εισπραττομιένων 
ποσών. 

Το ποσοστό αυτό παρακρατείται από τις οφειλές που 
συνεισπράττονται από το φορέα ύδρευσης με δόσεις ί¬ 
σες προς τον αριθμό των λογαριασμών κατανάλωσης νε¬ 
ρού ύδρευσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Φεβρουάριου 1998 

οι ΥΠΟΥΡΓΟΙ 

ΥΦΥΠ ΕΣΩΤΕΡΙΚΩΝ ΔΗΜ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΓΕΩΡΓΙΑΣ 

ΣΤΑΥΡΟΣ ΜΠΕΝΟΣ ΣΤΕΦΑΝΟΣ ΤΖΟΥΜΑΚΑΣ 

-Φ- 

Αριθ. 440 (6) 

Χορήγηση άδειας ασκήσεως επαγγέλματος Κοινωνικής 
Λειτουργού στην Γεωργία Μήλα του Νικολάου. 

Ο ΝΟΜΑΡΧΗΣΑΘΗΝΩΝ 

Με την 440/98 απόφαση του Νομάρχη Αθηνών έχει χο¬ 
ρηγηθεί στην Γεωργία Μήλα του Νικολάου άδεια ασκή¬ 
σεως επαγγέλματος Κοινωνικής Λειτουργού. 

Αγία Παρασκευή, 12Φεβρουαρίου 1998 

Ο Νομάρχης 
Δ. ΕΥΣΤΑΘΙΑΔΗΣ 

- ♦ - 

Αριθ. 22 (7) 

Χορήγηση άδειας ασκήσεως επαγγέλματος Κοινωνικού 
Λειτουργού στον Ανδρέα Δαβαλά του Δημητρίου. 

Ο ΝΟΜΑΡΧΗΣΑΘΗΝΩΝ 

Με την 22/98 απόφαση του Νομάρχη Αθηνών έχει χο¬ 
ρηγηθεί στον Ανδρέα Δαβαλά του Δημητρίου άδεια α¬ 
σκήσεως επαγγέλματος Κοινωνικού Λειτουργού. 

Αγία Παρασκευή, 12 Φεβρουάριου 1998 

Ο Νομάρχης 
Δ. ΕΥΣΤΑΘΙΑΔΗΣ 

- ♦ - 

Αριθ. Δ.Πβ/34 (8) 

Χορήγηση άδειας ασκήσεως επαγγέλματος Κοινωνικής 
Λειτουργού στη Χρυσούλα Μαϊκαντήτου Γεωργίου. 

Ο ΝΟΜΑΡΧΗΣ ΑΙΤΩΛΙΑΣ & ΑΚΑΡΝΑΝΙΑΣ 

ΜετηνΔΠβ/34/20.1.1998 απόφαση Νομάρχη Αιτωλ/νίας 
έχει χορηγηθεί στη Χρυσούλα Μάίκαντή του Γεωργ. άδεια 
ασκήσεως επαγγέλματος Κοινωνικής Λειτουργού. 

Μεσολόγγι, 20 Ιανουάριου 1998 

Με εντολή Νομάρχη 
Η Προϊστάμενη 
ΔΗΜΗΤΡΑ ΚΟΚΚΑ 

- ♦ - 

Αριθ. 28747/97 (9) 

Τροποποίηση απόφασης της υπό ΚΑΦ Ξ. Αγρίνιου παρεχόμε¬ 
νης εφ' άπαξαποζη μίωσης στους αποχωρούντες φορ/τάς. 

Ο ΔΙΕΥΘΥΝΤΗΣ ΤΟΠΙΚΗΣ ΑΥΤΟΔΙΟΙΚΗΣΗΣ 
ΚΑΙ ΔΙΟΙΚΗΣΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 

Έχοντας υπόψη: 

1. Τις διατάξεις του άρθρου 6 του Ν.Δ. 1254/49 «Περί 


τροποποιήσεως συμπληρώσεως εν/των διατάξεων, των 
περί φορτ/σεων Νόμων σε συνδυασμό με τις διατάξεις 
του Ν. 3229/95. 

2. Τις διατάξεις του Ν. 3200/55 και το Ν.Δ. 532/70 

3. Τις διατάξεις του Ν. 179/70 και 711/70 «Περί μεταβι- 
βάσεως αρμοδιοτήτων στους Νομάρχες και Επιθεωρη¬ 
τές εργασίας επί θεμάτων εργασίας των Νομαρχιών. 

4. Το Ν. 2503/1995 (τ.Δ ΦΕΚ 107/30.5.97) περί Διοική- 
σεως Οργάνωσης καιστελέχωσηςτης Περιφέρειας, ρύθ¬ 
μιση θεμάτων για την Τοπική Αυτ/ση και άλλες διατάξεις»· 
και ειδικώτερα το άρθρο 7 για την λειτουργία της Δ/νσης 
Τοπικής Αυτ/σης και Διοίκησης στους Νομούς. 

5. Το αριθ. 19776/15.9.1995 έγγραφο του Υπ. Εργασίας 
σχετικά με το ανώτατο όριο εφάπαξ βοηθήματος του Ν. 
103/75. 

6. Το υπ' αριθ. 9/25.11.97 πρακτικό της ΔΕ ΚΑΦ Ξηράς 
Αγρίνιου «Περί τροποποίησης της υπό ΚΑΦ Ξηράς Αγρί¬ 
νιου παρεχόμενης εφάπαξ αποζημίωσης στους αποχω¬ 
ρούντες φορ/τάς. 

7. Την Οικονομική δυνατότητα του ΚΑΦ Ξηράς Αγρίνι¬ 
ου. 

8. Την ΑΠ 159/10.9,1997 απόφαση του Γ.Γ.Π. Δυτικής 
Ελλάδος για την υπογραφή εγγράφων, αποφασίζουμε: 

2. Το κατά ανιοτέρω στους δικαιούχους ποσό εφάπαξ α¬ 
ποζημίωσης ορίζεται υπό τις παρακάτω προϋποθέσεις α¬ 
νάλογα μετά έτη συμμετοχής του εργάτη στο ΚΑΦ και με 
ομαλές συνθήκες. 

α. Πάτουςέχοντες ΙΟετή συμμετοχή στο ΚΑΦ 485081 
δρχ. 

β. Το ανώτερο ποσό των 485087 δρχ. θεωρείται βασικό 
και προσαυξάνεται κατά (64948) εξήντα τέσσερες εννια¬ 
κόσιες σαράντα οκτώ δρχ. για κάθε έτος συμμετοχής στο 
ΚΑΦ πέραν της ΙΟετίας και μέχρι συμπληρώσεως 20ε- 
τούς συμμετοχής. 

γ. Για κάθε έτος άνω της 20ετίας προσαυξάνεται κατά ο¬ 
γδόντα χιλιάδες εννιακόσιες εννέα δ ρχ. (80909) χωρίς το συ¬ 
νολικό ποσό της εφάπαξ αποζη μίωσης να μπορεί να υπερβεί 
τοποσότου ενός εκατομμυρίουεννιακοσίωνσαράντατριών 
χιλιάδων εξακοσίων πενήντα επτά δρχ. (1943617}. 

στ. Κλάσμα χρόνου πάνω από έξη μήνες θεωρείται πλή¬ 
ρες και υπολογίζεται μόνο για την κατά τα ανωτέρω προ- 
σαύξηση, όχι όμως και για την εδραίωση δικαιώματος λή¬ 
ψης παροχής. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του τακτικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ι.Π. Μεσολογγίου 19 Ιανουάριου 1998 

Ο Διευθυντής 
Ε. ΣΥΡΡΟΣ 

-♦- 

Αριθ. 2324 (10) 

Σύσταση νομικού προσώπου με την επωνυμία «Παιδικός 
Σταθμός Γαστούνης». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

1. Τις διατάξεις: 

α. Της παρ. 6του άρθρου 9του Ν. 2503/1997 «Διοίκηση, 
οργάνωση, στελέχωση της περιφέρειας, ρύθμιση θεμά¬ 
των για την τοπική αυτ/ση και άλλες διατάξεις». 

β. Του άρθρου 203του Π.Δ. 410/1995. 

γ. Του άρθρου 11 του Ν. 2130/1993. 

2. Την αριθ. 1/1.9.1997 απόφαση του Γεν. Γραμματέα 
Περιφέρειας Δυτικής Ελλάδας με την οποία μεταβιβά¬ 
στηκε στους προϊσταμένους των Δ/νσεωντης Περιφέρει¬ 
ας Δυτ. Ελλάδας να υπογράφουν Μ.Ε.Γ,Γ.Π. όλα τα έγ¬ 
γραφα, πράξεις, αποφάσεις κ.λπ. 

3. Την αριθ. 315/97 απόφαση του Δημοτικού Συμβουλί¬ 
ου Γαστούνης, με την οποία συστήνει το ανωτέρω νομικό 
πρόσωπο, αποφασίζουμε: 

Την σύσταση στο Δήμο Γαστούνης ίδιου Νομικού προσώ¬ 
που με την επωνυμία «ΠΑΙΔΙΚΟΣ ΣΤΑΘΜΟΣ ΓΑΣΤΟΥΝΗΣ». 

1. Σκοπός του Νομικού προσώπου είναι: 

Η καθημερινή φύλαξη, φροντίδα, διατροφή, διαπαιδαγώ¬ 
γηση και ψυχαγωγία των νηπίων των εργαζομένων γονέων, 

Η πολύπλευρη, νοητική, συναισθηματική, κοινωνική, 
ψυχοσωματική ανάπτυξη των παιδιών. 

Η προπαρασκευή για την φυσιολογική μετάβαση των παι¬ 
διών από την οικογενειακή ζωή στο σχολικό περιβάλλον. 

2. Πόροι του Νομικού προσώπου είναι: 

Η ετήσια επιχορήγηση του Δήμου που δεν μπορεί να εί¬ 
ναι μικρότερη από 2.000.000 δρχ. 

Η ετήσια επιχορήγηση του Υπουργείου Υγείας Πρόνοιας 
όπως θαπροσδιορίζεται απάτην Προγραμματική Σύμβαση. 

Οι κάθε είδους εισφορές, δωρεές, κληρονομιές και κλη¬ 
ροδοσίες. 

Οι πρόσοδοι από την περιουσία του. 

Τα έσοδα από το αντίτιμο των πραγμάτων ή υπηρεσιών 
που παρέχει το Νομικό Πρόσωπο. 

Ειδικότερα το Δ.Σ. του Νομικού Προσώπου και μετά α¬ 
πό σύμφωνη γνώμη του Δημοτικού Συμβουλίου μπορεί να 
επιβάλλει μηνιαία οικονομική εισφορά (τροφεία) στις οι¬ 
κογένειες των φιλοξενουμένων παιδιών λαμβανομένου υ¬ 
πόψην του κοινωνικού χαρακτήρα αυτής της υπηρεσίας. 

Η επιβολή εισφοράς πρέπει να γνωστοποιείται με δημό¬ 
σια ανάρτηση πριν από την υποβολή των αιτήσεων εγ¬ 
γραφής. 

Το Δ.Σ. του Νομικού προσώπου με σύμφωνη γνώμη του 
Δημοτικού Συμβουλίου μπορεί να απαλλάσει ή να μειώνει 
σε περιπτώσεις οικογενειών την εισφορά αυτή. 

3. Περιουσία του Νομικού Προσώπου είναι ο ιδιόκτητος 
χώρος του Δήμου όπου βρίσκεται το κτίριο του Παιδικού 
Σταθμού Γ αστούνης καθώς και ο εξοπλισμός του. 

4. Το Νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

5. Το Νομικό Πρόσωπο διοικεάαι από 5μελές διοικητικό 
συμβούλιο, που ορίζει το Δημοτικό συμβούλιο μαζί με 
τους αναπληρωτές τους, μέλη του οποίου είναι: 

Ο εκάστοτε Δήμαρχος ή άλλο μέλος αιρετό ή μη που ο¬ 
ρίζεται απ’ αυτόν ως πρόεδρος. 

Ένας Δημοτικός σύμβουλος ως μέλος 

Δύο εκπρόσωποι των γονέων που πρέπει να έχουν ανά¬ 
λογη κοινωνική δράση ή ειδικές γνώσεις σχετικά με τους 
σκοπούς του Νομικού Προσώπου 

Έναν εκπρόσωπο των εργαζομένων στο Παιδικό Σταθμό. 

6. Για την ρύθμιση θεμάτων Διοίκησης - Διαχείρισης - 
Λειτουργίας και Οργανισμού Εσωτερικής Υπηρεσίας του 
νομικού προσώπου εκδίδονται Κανονισμοί σύμφωνα με 
τις κείμενες διατάξεις. 

Ο κανονισμός διοίκησης και διαχείρισης (άρθρο 198 
παρ. 2 και 203 παρ. 5 του Π.Δ. 410/95) ψηφίζεται από το 
Δημοτικό συμβούλιο. 


Ο κανονισμός λειτουργίας καθώς και ο Οργανισμός Ε¬ 
σωτερικής υπηρεσίας του Νομικού Προσώπου εκδίδα- 
νται απ' αυτό και απαιτείται ούμφωνη γνώμη και του Δη¬ 
μοτικού συμβουλίου. 

7. Η θητείατου Δ.Σ. ακολουθεί την θητείατου εκάστοτε 
Δημοτικού Συμβουλίου και παρατείνεται μέχρι της εγκα- 
ταστάσεως του νέου Δ.Σ. το οποίο ορίζεται μέσα στον 
πρώτο μήνα από την εγκατάσταση του Δημοτικού συμ¬ 
βουλίου. 

Ειδικά η θητεία του πρώτου Δ.Σ. λήγει με την θητεία αυ¬ 
τού του Δημοτικού Συμβουλίου. 

Ο Αντιπρόεδρος του Δ.Σ. του Νομικού προσώπου εκλέ¬ 
γεται από τα μέλη του Δ.Σ. και ασκεί τα καθήκοντα του 
Προέδρου όταν αυτός απουσιάζει ή κωλύεται. Η αντικα- 
τάταση μελών του Δ.Σ. γίνεται με απόφαση του Δημοτι¬ 
κού Συμβουλίου. 

8. Κάλυψη δαπάνης: Από τις διατάξεις της παρούσας 
προκύπτει δαπάνη γιατο Δήμο, τηςτάξεωςτων 2.000.000 
δρχ., τουλάχιστον η οποία θα γράφεται στον προϋπολο¬ 
γισμό του Δήμου, κάθε οικονομικού έτους στον Κ.Α 
211.9γτου σκέλους των εξόδων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 13 Φεβρουάριου 1998 

Με εντολή Γεν. Γραμ. Περιφέρειας 
Ο Διευθυντής 
ΙΩΑΝΝΗΣ ΤΣΑΜΠΡΑΣ 

-φ- 

Αριθ. Φ9/οικ. 2329 (11) 

Χαρακτηρισμός αποδέκτη διάθεσης επεξεργασμένων 
λυμάτων - αποβλήτων ιχθυογεννητικών Σταθμών στο 
Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 

Έχοντας υπόψη: 

1. Το Ν. 3200/55 «Περί διοικητικής αποκέντρωσης» 

2. Το Ν. 2218/94 «Ίδρυση Νομαρχιακής Αυτοδιοίκη¬ 
σης». 

3. Την αριθ. 15 Υ.Α. (ΦΕΚ 407/τ.Β’/95) «Οργανισμός Ε¬ 
σωτερικής Οργάνωσης και λειτουργίας των Υπηρεσιών 
της Νομαρχιακής Αυτοδιοίκησης Εύβοιας». 

4. Την Είβ/221/65 Υγειονομική διάταξη όπως τροποποι¬ 
ήθηκε με την Γϊ/17831/71 όμοια. 

5. Τοαριθμ. πρωτ. 1180/81 Π.Δ. (ΦΕΚ 293/Τ.Α781). 

6. Την αριθ. πρωτ. 19640/14.11.79 (ΦΕΚ 1136/Τ.Β779) 
κοινή Νομαρχιακή απόφαση «Περί διάθεσης υγρών βιο¬ 
μηχανικών αποβλήτων και λυμάτων στο Βόρειο και Νότιο 
Ευβοϊκό κόλπο κ.λπ. 

7. Την 91/271/ΕΟΚ οδηγία του Συμβουλίου της 21 
Μάίου 1991 για την επεξεργασία των αστικών λυμάτων. 

8. Το από 28 Ιανουάριου 1998 πρακτικό της επιτροπής 
που συγκροτήσαμε με την Φ9/οικ. 1170/26 Ιανουάριου 
1998 απόφαση, αποφασίζουμε: 

Α. Χαρακτηρίζουμε ως αποδέκτη διάθεσης επεξεργα¬ 
σμένων λυμάτων - αποβλήτων ιχθυογεννητικών σταθμών, 
τη θαλάσσια περιοχή στη θέση «ΚΑΚΟΔΙΚΗ» Κοινότητας 
Αμαρύνθου Εύβοιας. 

Β. Οι όροι διάθεσης των επεξεργασμένων λυμάτων - 
αποβλήτων θα είναι αυτοί που καθορίζονται με την α- 
ριθμ. πρωτ. 19640/14.11.79 (ΦΕΚ 1136/Τ.Β779) κοινή 
Νομαρχιακή απόφαση και την οδηγία του Συμβουλίου 

της 21ης Μα'ίου 1991 (91/271/ΕΟΚ). Τα λύματα - από¬ 
βλητα που προέρχονται από τις εγκαταστάσεις θα υφί- 
στανται πριν τη διάθεσή τους στον αποδέκτη αποτελε¬ 
σματική απολύμανση σύμφωνα με την Είβ/221/65 Υγει¬ 
ονομική διάταξη όπως τροποποιήθηκε. Δεν 
επιτρέπεται η διοχέτευση ιλύος από τις εγκαταστάσεις 
επεξεργασίας, στον αποδέκτη. Σε κάθε εγκατάσταση 
απαιτείται να κατασκευασθεί κατάλληλο φρεάτιο δειγ¬ 
ματοληψίας. Οι διαθέτοντες τα λύματα - απόβλητα 
πρέπει να τηρούν βιβλίο παρακολούθησης της ποιότη¬ 
τας αυτών. 

Η παρούσα να δημοσιευθεί στην Εφημερίδα της Κυ- 
βερνησεως. 

Χαλκίδα, 13 Φεβρουάριου 1998 
Ο Νομάρχης 

ΘΑΝΑΣΗΣ ΜΠΟΥΡΑΝΤΑΣ 
-♦- 

Αριθ. 15 (12) 

Τ ροποποίηση και συμπλήρωση του κανονισμού συ στάσε¬ 
ως - λειτουργίας της «ΛΟΓΙΑΣ ΦΙΛΑΔΕΛΦΙΑΣ ΚΑΙ ΑΛ¬ 
ΛΗΛΕΓΓΎΗΣ» της Ιεράς Μητροπόλεως Γουμενίσσης, 
Αξιουπόλεως και Πολυκάστρου. 

Ο ΜΗΤΡΟΠΟΛΙΤΗΣ ΓΟΥΜΕΝΙΣΣΗΣ, 
ΑΞΙΟΥΠΟΛΕΩΣ ΚΑΙ ΠΟΛΥΚΑΣΤΡΟΥ 

Έχοντας υπόψη: 

α) Τις διατάξεις των άρθρων: 1 παρ. 4 και 29 παρ. 1 του 
Ν. 590/1977 «Περί Καταστατικού Χάρτου της Εκκλησίας 
της Ελλάδος», 

β) Τις διατάξεις του άρθρου 20 παρ. 2 του Κανονισμού 
1/69 της Ιεράς Συνόδου της Εκκλησίας της Ελλάδος «Πε¬ 
ρί οργανισμού διοικήσεωςτων Εκκλησιαστικών Σωμάτων 
και Οργάνων», 

γ) Τον Κανονισμό 115/27.11 1991 «Περί συστάσεως - 
λειτουργίας της «Λογίας Φιλαδελφίας και Αλληλεγγύης» 
της Ιεράς Μητροπόλεως Γουμενίσσης, Αξιουπόλεως και 
Πολυκάστρου» (ΦΕΚτ.Β', 135/2.3.1992), 

δ) Τις διατάξεις του άρθρου 32 του Κανονισμού αυτού, 
αποφασίζουμε: 

Τροποποιούμε και συμπληρώνουμε τον Κανονισμό Συ¬ 
στάσεως - Λειτουργίας της «ΛΟΓΙΑΣ ΦΙΛΑΔΕΛΦΙΑΣ ΚΑΙ 
ΑΛΛΗΛΕΓΓΎΗΣ» της Ιεράς Μητροπόλεως Γουμενίσσης, 
Αξιουπόλεως και Πολυκάστρου ως εξής: 

Άρθρο 1 

Στο άρθρο 2 του Κανονισμού προστίθεται περίπτωση ζ 
με την εξής διατύπωση: «ζ) με την ενίσχυση του Οικουμε¬ 
νικού Πατριαρχείου και εκκλησιαστικών νομικών προσώ¬ 
πων». 

Αρθρο 2 

Το άρθρο 3 αντικαθίσταται με την ακόλουθη διατύπω¬ 
ση: 

«Άρθρο 3 

Για την ευχερέστερη εκπλήρωση των σκοπών της Υπη¬ 
ρεσίας δύναται να δημιουργηθεί σε κάθε Ενορία της I. 
Μητροπόλεως Γουμενίσσης, Αξιουπόλεως και Πολυκά¬ 
στρου παράρτημα με την ονομασία «Ενοριακή Λογία Φι- 
λαδελφίας και Αλληλεγγύης» (Ε.Λ.Φ.Α.)». 


Άρθρο 3 

Το εδάφ. στ'του άρθρου 5 του Κανονισμού αντικαθί¬ 
σταται ως εξής: 

«στ) Μέλος της Διοικητικής Επιτροπής που απέχει αδι¬ 
καιολόγητα από τις εργασίες της για δύο μήνες χάνει τη 
θέση του αυτοδικαίως». 

Άρθρο 4 

Το εδάφ. α τού άρθρου 7 αντικαθίσταται ως εξής: 

«α) Η Δ.Ε. κάθε Ε.Λ.Φ.Α. συνεδριάζει με πρόσκληση του 
Προέδρου ή με αίτηση δύο τουλάχιστον μελών της» 

Άρθρο 5 

Η πρώτη παράγραφος του άρθρου 10 αντικαθίσταται 
με την ακόλουθη διατύπωση: 

«Για κάθε είσπραξη δίδεται (από στέλεχος διπλοτύπων 
αποδείξεων θεωρημένο από τη Μητρόπολη) απόδειξη 
που υπογράφει ο Πρόεδρος και ο Ταμίας της Ε.Λ.Φ.Α.». 

Άρθρο 6 

Το εδαφ. γ'του άρθρου 11 καταργείται. 

Άρθρο 7 

Το άρθρο 12του Κανονισμού καταργείται. 

Άρθρο 8 

Στο άρθρο 13του Κανονισμού επιφέρονται οι κατωτέρω 
διορθώσεις: 

α) Διορθώνεται η αντίστοιχη διατύπωση της πρώτης 
παραγράφου ως εξής: 

«...σύμφωνα με τις διατάξεις του άρθρου 7 του παρό¬ 
ντος...» 

β) Στο τέλος της δεύτερης παραγράφου προστίθεται η 
φράση: 

«Την απόδειξη υπογράφει ο Πρόεδρος, ο Γραμματέας 
και ο λαβών». 

Άρθρο 9 

Το άρθρο 14 αντικαθίσταται ολόκληρο με την ακόλουθη 
διατύπωση: 

«Άρθρο 14 

Ηχρηματική περιουσία κάθε Ε.Λ.Φ.Α. που υπερβαίνειτσ 
ύψος του ποσού το οποίο καθορίζει ανά έτος η Ε.Λ.Φ.Α. 
πρέπει να κατατίθεται στην Εθνική ή σε άλλη Τράπεζα». 

Άρθρο 10 

Στο άρθρο 18 εδάφ. α διορθώνεται η αντίστοιχη διατύ¬ 
πωση ως εξής: 

«... τον Πρωτοσύγκελλο ή τον Γενικό Αρχιερατικό Επί¬ 
τροπο ή άλλον Κληρικό ως Αντιπρόεδρο.». 

Άρθρο 11 

Στην αρχή του άρθρου 19 διαγράφεται η φράση: «Το 
Δ.Σ. εκλέγει από τα μέλη του ένα Ταμία». 

Άρθρο 12 

Στο άρθρο20του Κανονισμού επιφέρονται οι κατωτέρω 
διορθώσεις: 

α) Το εδάφ. βτουο άρθρου αυτού αντικαθίσταται με την 
εξής διατύπωση: 

«β) καταρτίζει τον ετήσιο προϋπολογισμό των εσόδων 
και εξόδων και δημοσιεύει τον απολογισμό της ΛΟ ΦΙ Α, 
σε επίσημο ενημερωτικό έντυπο της Μητροπόλεως». 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2145 


β) Το εδαφ. γ'του αυτού άρθρου καταργείται. 

Άρθρο 13 

α) Συμπληρώνεται η αντίστοιχη διατύπωση της πρώτης 
παραγράφου του άρθρου 21 ως εξής: «...ή ο Αντιπρόε¬ 
δρος με εντολή του Προέδρου εκπροσωπεί...», και 

β) διορθώνεται η αντίστοιχη διατύπωση της δεύτερης 
παραγράφου του άρθρου 21 ως εξής: «...στην προηγού¬ 
μενη παράγραφο». 

Άρθρο 14 

Το άρθρο 22 αντικαθίσταται με το ακόλουθο: 

«Άρθρο 22 

Η λογιστική και η ταμειακή υπηρεσία του Ταμείου διε¬ 
ξάγεται από τον Λογιστή και τον Ταμία της ίεράς Μητρο- 
πόλεως, με δυνατότητα αποζημιώσεωςτων απασχολού¬ 
μενων κατόπιν αποφάσεωςτουΔ.Σ. Για κάθε είσπραξη εκ- 
δίδεται διπλότυπο Γραμμάτιο Εισπράξεως από 
αριθμημένο στέλεχος διπλοτύπων αποδείξεων, το οποίο 
υπογράφει ο Πρόεδρος και ο Ταμίας. Για κάθε πληρωμή 
εκδίδεται Ένταλμα Πληρωμής από αριθμημένο στέλεχος 
διπλοτύπων αποδείξεωντο οποίο υπογράφει ο Πρόεδρος 
και ο Γραμματέας. Η τήρηση των λογιστικών βιβλίων γίνε¬ 
ται από τον Λογιστή της Ιεράς Μητροπόλεως. Ο Ταμίας 
μπορεί να κρατεί ένα ποσό το οποίο καθορίζει το Δ.Σ. α¬ 
νάλογα με τις περιστάσεις. Οι εισπράξεις οι οποίες υπερ¬ 
βαίνουν αυτό το ποσό κατατίθενται υποχρεωτικά στην Ε¬ 
θνική ή σε άλλη Τράπεζα της εκλογής του Δ.Σ.». 

Άρθρο 15 

Τα εδάφια β και γ του άρθρου 24 του Κανονισμού κα- 
ταργούνται. 

Άρθρο 16 

Το άρθρο 25 του Κανονισμού αντικαθίσταται ως εξής: 

«Άρθρο 25 

Οι πόροι της ΛΟ.ΦΙ.Α. διατίθενται για γενικότερους φι¬ 
λανθρωπικούς σκοπούς, σύμφωνα με το άρθρο 2 του πα¬ 
ρόντος Κανονισμού, και εκτάκτως για την ενίσχυση των 
Ε.Λ.Φ.Α. στην εκπλήρωση των υποχρεώσεώντους. Γιατα- 
κπκά βοηθήματα αποφασίζει ο Πρόεδρος με ειδική Πρά¬ 


ξη, όπου καθορίζεται ο λόγος, το χρονικό διάστημα και το 
ύψος του βοηθήματος». 

Άρθρο 17 

Η πρώτη παράγραφος του άρθρου 27 του Κανονισμού 
καταργείται. 

Άρθρο 18 

Διορθώνεται η εντός παρενθέσεως παραπομπή του άρ¬ 
θρου 28 ως εξής: «...(άρθρ. 15)...». 

Άρθρο 19 

Το άρθρο 30 του Κανονισμού καταργείται. 

Αρθρο 20 

Από τις τροποποιήσεις και συμπληρώσεις του Κανονι¬ 
σμού αυτού προκαλείται δαπάνη σε βάρος του Προϋπο¬ 
λογισμού του Νομικού Προσώπου της Ιεράς Μητροπόλε¬ 
ως Γουμενίσσης, Αξιουπόλεως και Πολύ κάστρου, το ύ¬ 
ψος της οποίας δεν μπορεί να προσδιορισθεί. 

Άρθρο 21 

Η πράξη αυτή να δημοσιευθεί στην Εφημερίδα της Κυ- 
βερνήσεως και το περιοδικό «ΕΚΚΛΗΣΙΑ», και οι διατάξεις 
της ισχύουν αφότου δημοσιευθούν. 

Γουμένισσα, 15 Ιανουάριου 1998 
Ο Μητροπολίτης 

ΤΟ Γουμενίσσης, Αξιουπόλεως και Πολυκάστρου 
ΔΗΜΗΤΡΙΟΣ 

-♦- 

ΔΙΟΡΘ ΩΣΕΙΣ ΣΦΑΛ ΜΑΤΩΝ 

(13) 

Στην 1007982/199/Α0006/20.1.98 απόφαση του Υπουρ¬ 
γού Οικονομικών, που δημοσιεύτηκε στο ΦΕΚ 56/Β798 γί¬ 
νεται η εξής διόρθωση σφάλματος: 

Προστίθεται στην παράγραφο 2 της απόφασης (που α¬ 
φορά την συγκρότηση της Επιτροπής που έγινε μ’ αυτήν) 
πέμπτο μέλος της Επιτροπής, ως εξής: 

«ε. Τον εκάστοτε Προϊστάμενο της Δ/νσης Προσωπικού 
Τελωνείων, ως μέλος, με αναπληρωτή τον νόμιμο ανα¬ 
πληρωτή του». 

(Από το Υπουργείο Οικονομικοιν) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΗΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε,Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188.1ος όρ -Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά βσέλιδο ή μιέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

2531 

ΤΑΠΕΤ 3512 

Α' (Νόμοι, Π.Δ.. Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 » 

Γ' (Διορισμοί, απολύσεις κ.λπ. Δημ. Υπαλλήλων) 

15.000 ». 

750 >■ 

Δ' (Απαλλοτριώσεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 >· 

Ν.Π.Δ.Δ. (Διορισμοί κ.λπ. προσωπικού Ν.Π.Δ,Δ.) 

15.000 >■ 

750 >■ 

Παράρτημα ( Πίνακες επιτυχόντων διαγωνισμών κ.τλ.) 

5.000 » 

250 »■ 

Δελτίο Βιομηχανικής Ιδιοκτησίας (Δ.Ε.Β.Ι) 

10.000 » 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε.Π. 

10.000 » 

500 » 

Ανωνύμων Εταιρειών & Ε.Π.Ε. 

250.000 >» 

12.500 - 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε,Π.Ε, 

250.000 » 

12.500 ·> 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο ταυ ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσά 
της συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράιρονται συνδρομητές για μικρότερο χρονικό διάστημα. 

’ Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























